Davis Cup 2019

Davis Cup 2019 er den 108. udgave af Davis Cup og den første efter en omfattende omorganisering af turneringens format.

Slutrunden med deltagelse af 18 hold spilles den 18. - 24. november 2019 i Caja Magica i Madrid, Spanien. De øvrige deltagende hold spillede i niveauopdelte og geografisk inddelte turneringer.

Slutrunde 

Slutrunden har deltagelse af 18 hold og spilles den 18. - 24. november 2019. Kampene spilles indendørs på hardcourt i Caja Magica i Madrid, Spanien.

Hold 

De 18 hold i slutrunden er:

De 18 deltagende hold blev seedet i henhold til deres rangering på Davis Cup-ranglisten pr. 4. februar 2019 og inddelt i tre seedningslag med seks hold i hver (ranglisteplacering angivet i parentes).

Format 

De 18 hold bliver inddelt i seks puljer med tre hold. Holdene seedet som nr. 1-6 placeres i rækkefølge i pulje A-F. De øvrige pladser i hver af de seks puljer udfyldes derefter ved lodtrækning med et hold fra seedningslag 2 og et hold fra seedningslag 3. I hver gruppe spiller de tre hold en enkeltturnering alle-mod-alle, hvor hvert opgør er en holdkamp bestående af to singlekampe og en doublekamp.

Kvalifikationsrunde 

I kvalifikationsrunden spillede 24 hold om 12 ledige pladser i Davis Cup-slutrunden. De 24 hold blev parret i 12 playoff-opgør, og vinderne af de 12 opgør kvalificerede sig til slutrunden.

Hold 

De 24 hold i kvalifikationsrunden var:

Seedninger 

Tolv af de 24 hold blev seedet. Følgende hold blev seedet:
 De fire tabende world group-kvartfinalister fra Davis Cup 2018.
 De seks vindere af world group playoff-opgørene i Davis Cup 2018.
 De to højst rangerede tabere af world group playoff-opgørene i Davis Cup 2018 på Davis Cup-ranglisten pr. 17. september 2018.

Seedningsrækkefølgen blev afgjort ud fra holdenes placering på Davis Cup-ranglisten pr. 29. oktober 2018 (rangering angivet i parentes).

Format 

De 24 hold blev parret i 12 playoff-opgør bestående af et seedet og et useedet hold. Hvert opgør blev spillet bedst af fem kampe: fire single- og en doublekamp. Alle kampe blev spillet bedst af tre tiebreak-sæt. Hjemmebanefordelen i hvert opgør tilfaldt det hold, der havde haft udebane i de to holds seneste Davis Cup-opgør. Hvis holdene ikke havde mødtes i Davis Cup tidligere, blev hjemmebanen afgjort ved lodtrækning.

De 12 vindere kvalificerede sig til Davis Cup-slutrunden, mens de 12 tabere spillede videre i gruppe I.

Resultater 

Opgørene i kvalifikationsrunden blev afviklet i dagene 1. - 2. februar 2019.

Gruppe I 

Gruppe I bestod af 24 hold inddelt i tre geografiske zoner:
 Amerika med 6 hold.
 Asien/Oceanien med 6 hold.
 Europa/Afrika med 12 hold.

I hver geografisk zone blev holdene parret i 3 eller 6 playoff-opgør. Holdene spillede udelukkende om point til Davis Cup-ranglisten. Der var ingen garanti for, at vinderne kvalificerede sig til kvalifikationsrunden i Davis Cup 2020, mens taberne ikke kunne være sikre på at rykke ned i Gruppe II.

Alle opgør i Gruppe I bliver afviklet i dagene 13. - 14. september 2019, og opgørene afvikles som holdkampe, der spilles bedst af fem kampe: fire single- og en doublekamp. Alle kampe blev spillet bedst af tre tiebreak-sæt. Hjemmebanefordelen i hvert opgør tilfaldt det hold, der havde haft udebane i de to holds seneste Davis Cup-opgør. Hvis holdene ikke havde mødtes i Davis Cup tidligere, blev hjemmebanen afgjort ved lodtrækning.

Amerika 

I gruppe I bestod Amerika-zonen af de seks højst rangerende hold på Davis Cup-ranglisten pr. 4. februar 2019, som ikke havde kvalificeret sig til Davis Cup-slutrunden.

De tre højst rangerede af de seks hold på Davis Cup-ranglisten pr. 4. februar 2019 blev seedet.

De seks hold blev ved lodtrækning parret i tre playoff-opgør, hver bestående af et seedet og et useedet hold.

Asien / Oceanien 

I gruppe I bestod Asien/Oceanien-zonen af de seks højst rangerende hold på Davis Cup-ranglisten pr. 4. februar 2019, som ikke havde kvalificeret sig til Davis Cup-slutrunden.

De tre højst rangerede af de seks hold på Davis Cup-ranglisten pr. 4. februar 2019 blev seedet.

De seks hold blev ved lodtrækning parret i tre playoff-opgør, hver bestående af et seedet og et useedet hold.

Europa / Afrika 

I gruppe I bestod Europa/Afrika-zonen af de tolv højst rangerende hold på Davis Cup-ranglisten pr. 4. februar 2019, som ikke havde kvalificeret sig til Davis Cup-slutrunden.

De seks højst rangerede af de tolv hold på Davis Cup-ranglisten pr. 4. februar 2019 blev seedet.

De tolv hold blev ved lodtrækning parret i seks playoff-opgør, hver bestående af et seedet og et useedet hold.

Gruppe II 

Gruppe II bestod af 24 hold inddelt i tre geografiske zoner:
 Amerika med 6 hold.
 Asien/Oceanien med 6 hold.
 Europa/Afrika med 12 hold.

I hver geografisk zone blev holdene parret i 3 eller 6 playoff-opgør. Holdene spillede udelukkende om point til Davis Cup-ranglisten. Der var ingen garanti for, at vinderne rykkede op i Gruppe I, mens taberne ikke kunne være sikre på at rykke ned i Gruppe III.

Alle opgør i Gruppe II bliver afviklet i dagene 5. - 6. april, 13. - 14. september eller 14. - 15. september 2019, og opgørene afvikles som holdkampe, der spilles bedst af fem kampe: fire single- og en doublekamp. Alle kampe blev spillet bedst af tre tiebreak-sæt. Hjemmebanefordelen i hvert opgør tilfaldt det hold, der havde haft udebane i de to holds seneste Davis Cup-opgør. Hvis holdene ikke havde mødtes i Davis Cup tidligere, blev hjemmebanen afgjort ved lodtrækning.

Amerika 

I gruppe II bestod Amerika-zonen af de seks højst rangerende hold på Davis Cup-ranglisten pr. 4. februar 2019, som ikke havde kvalificeret sig til Davis Cup-slutrunden eller spillede i Gruppe I.

De tre højst rangerede af de seks hold på Davis Cup-ranglisten pr. 4. februar 2019 blev seedet.

De seks hold blev ved lodtrækning parret i tre playoff-opgør, hver bestående af et seedet og et useedet hold.

Asien / Oceanien 

I gruppe I bestod Asien/Oceanien-zonen af de seks højst rangerende hold på Davis Cup-ranglisten pr. 4. februar 2019, som ikke havde kvalificeret sig til Davis Cup-slutrunden eller spillede i Gruppe I.

De tre højst rangerede af de seks hold på Davis Cup-ranglisten pr. 4. februar 2019 blev seedet.

De seks hold blev ved lodtrækning parret i tre playoff-opgør, hver bestående af et seedet og et useedet hold.

Europa / Afrika 

I gruppe I bestod Europa/Afrika-zonen af de tolv højst rangerende hold på Davis Cup-ranglisten pr. 4. februar 2019, som ikke havde kvalificeret sig til Davis Cup-slutrunden eller spillede i Gruppe I.

De seks højst rangerede af de tolv hold på Davis Cup-ranglisten pr. 4. februar 2019 blev seedet.

De tolv hold blev ved lodtrækning parret i seks playoff-opgør, hver bestående af et seedet og et useedet hold.

Gruppe III

Gruppe IV

Kilder 
 Davis Cup

Referencer 

Davis Cup
Tennis i 2019